
&oură ca mosu Stan, şi pe câte de 
bun de gură, tot pe atâta ţine și la obiceiu- 
rile vechi așa cum le-a apucat de mic, pentru- 
că dice că ce să se mai schimbe, că acum e 
bătrân, e cun picior în groapă și că vrea să 
moară cu ce-a 'nvățat. Duminecile și sărbătorile 
se duce regulat la biserică, după biserică se 
'ntoarce acasă și după amiadi, de e vremea 
bună și e cald, ese la poartă și stă acolo până 
seara întoemai ca o fată mare. 

Dacă întâmplarea, te duce pe acolo, și dându-i 
„bună diua“ îi mai aruncă o vorbă două, te 
poftește lângă el să ședi pe piatră, ori îți aduce 
un scaun din casă, și-apoi țin'-te: te duce cu 
vorba p'în vremuri când nică nu erai pe lume 
şi-ţi povestește de ele așa că-ţi pare că le vedi 


șI le trăești. Iţi spune cum acum oamenii sunt 
mai răi ca altă-dată, că nu se mai ajută unu 
pe altu, că mai "nainte vreme nu era tot așa, 
că mai ?nainte ce-ţi trebuia, de nu aveai, dai 
fuga, la vecin de împrumutai. Iți spune de pildă 
că până nu era cătrănițele (chibrituri muiate 
maï ântâiù în puci6să şi apoi în catran), p'atuncia 
vreme toată casa avea și trebuia să aibă amnar 
cremene și iască de scăpăra. Cu toate astea, 
de era, diuă ori seară, când îi trebuia cui-va foc, 
ieşia, în curte și se uita să vadă de unde iese 
fum, şi mergea cu tămâieru ori cu vătraru (lo- 
păţica) de cerea: „n'am foc; dă-mi vro doi 
cărbuni.“ Ba şi noaptea se ducea vecin la ve- 
cin, de avea lipsă unu de altu: „vecine te-ai 
culcat?“ şi îl scula și îi cerea ce-i trebuia. 
„Nu vedi d-ta, că oamenii nici nu mai sea- 


1). Cu descrierea jocurilor la copii s'aă ocupat: A. 
Lambrior „Convorbiri Literare“ IX 1875—1876 și P. Is- 
pirescu: „Jucării și jocuri de copii,“ Biblioteca Tribu- 
nej No. 6. Vedi și G. Dem. Teodorescu: „Poesii popu- 
are“, pag. 192: Jocuri de copii. 


měnă cum era mai nainte? Unde e să se maï 
poarte, cum se purta, cu chică și pe sub chică, 
pe ceafă, raşi; iară pe dinainte, pe frunte, ră- 
tundită, de le sta păru pe cap, cât era de des, 
ca o căciulă! Şi unde se mai poartă muerile 
cu fițioane pe la urechi! Acum și-au schimbat 
și obiceiurile și și-au schimbat și portu. 

Vedi că acum stai singur la poartă, și așa 
am să stati câte dile mi-o mai rendui Dumne- 
dău, am să stai iacă pustiă, cuc. Dar credi 
d-ta că era tot aşa şi mai nainte? Doamne, 
Doamne! de ce n'a ţinut Dumnedeă tot vre- 
murile alea! 

Altă-dată toată lumea de pe aici aștepta Du- 
mineca de pare că aştepta învierea. Și când 
venia o Duminecă or o sărbătoare, vreme bună 
să fi fost, şi băeți, fete, feciori, mueri și oameni 
de prin vecini, cât trecea de amiadi, începea 
să se adune la poartă aici la mine de mă făcea 
de ieșiam şi eŭ din casă. D'apoi şi mie mi-era 
tot aşa de tare, şi puţîntel sgomot de audiam 
la poartă, întrun picior eram si eŭ alci. 

Şi cât veniam, une-ori nici „bună diua“ nu 
mai dam, ci începeam: „ce v'aţi adunat? Iară 
jocu v'a adus? Eï, de-a ce vreți să vă jucaţi ? 
de-a portița, de-a burcănelu, de-a briciu, de-a 
petrecu, or de-a ce vreţi?“ Și iară tot eŭ le 
diceam: „hai, prindeți-vă de-a portița, “ și jocu 
începea şi ridea și cine se juca, și cine se uita, 
şi dacă li se ura cu un Joc, începeam altu și 
une-oră nică nu apucam să începem multe și și 
înopta, aşa de iute ne trecea vremea. Și dacă 
înopta, se ducea cu toţii pe acasă și le părea 
bine că și-au petrecut.“ 

Şi dacă îl întrebi de cum se juca acele jo- 
curi, îți spune cu dragă inimă, că dice că pare 
că ?ntinerește când povestește de când era tînăr. 
Apoi dice că unele din Jocuri sai și perdut, 
de nu le mai joacă nimeni; altele iară acum 
ati remas de nu le mai joacă decât copui, pe 
când altă-dată se juca și mueri și oameni în- 
surati. 

„De-a portița“ se juca așa, că se prindea de 
mâni toţi câţi era să se joace, și fete şi fe- 
ciori şi mueri și oameni, de se tăcea un cârd 
mare, cât se putea de mare. La căpătâie tre- 
buia, să fie câte doi din ăi mai înalți și mai 
poznași, de făcea, portiţa. Incepea de la un că- 
pătâiii de făcea portiţa, adecă cum se ținea 


de mână, cei doi de la un căpătâii ridica mâ- 


nile de făcea ca un fel de poartă și pe sub 
poarta asta trebuia să înceapă să treacă căpă&- 
tâiu celălalt, de trecea tot șiru până venia la 
portiţă, şi cine făcea, portița venia de se'nver- 
tia și ei pe sub mână. Apoi făcea portiță că- 
pătâiu celălalt, şi cei de făcuse mai nainte, 
trebuia acuma să treacă pe sub ea, și tot 
aşa mergea, de lua ulița în lung, în sus și 
în jos. — Unii când trecea pe sub portiță se 
ridica cu capu şi cu umerii și se'nălţa de le 
desfăcea mânile de cum le ţinea postiță. Altă 
dată cei de făcea portita da în toţi câţi trecea 
pe sub ea cu mânile cum le ţinea portiţă, de-i 
făcea să treacă pe'nșelate. Când se dicea că 
nu e pe date, atunci nu se mai da în nici unu. 

Dacă li se ura cu de-a portiţa, se juca „de-a 
burcănelu.“ Din câți inși era mai mari, mai 
răsăriți : fete, feciori, mueră și oameni, își căuta 
fite-și care câte un băiat maï mititel, de-l punea 
să șadă jos ghemuit dinainte-i; asta era bur- 
cănelu. Şi după ce-și găsia cu toții burcănel, 
se aședa aşa în roată şi cât întindi mânile de 
departe unu de altu. Numai unu rămânea fără 
burcănel: acela trebuia să ’ntrebe. Se ducea la 
unu din cei cu burcănel şi-l întreba: „Cum dai 
bureănelu ?* cel întrebat îi răspundea: „cum îl 
vedi cu ochii verdi“, și apoi unu într'o parte 
și altu în cealaltă, fugia pe după ceilalți, 
de-i ocolia, şi cine ajungea mai curînd își lua 
burcănelu, iară celălalt rămânea de întreba, Nu 
era slobod la nici unu, când fugia, să treacă 
prin foc, adecă so tae prin mijloc, fără de a 
ocoli, ca să ajungă mai iute ; dacă trecea care-va, 
nu se prindea, perdea. 

Alte ori se juca „de-a lupu și mielu“, de se 
făcea unu lup. și altu miel, iară ceilalți câți 
era, fete, feciori, oameni și mueri se prindea 
de mâni ca la horă. Mielu sta în horă, în mijloc, 
și lupu afară, și lupu se lua după miel ca să-l 
prindă, și mielu ieșia pe altă parte afară din 
horă, şi dacă îieşia și lupu, el intra iară în 
lăuntru și tot așa până îl prindea, și după-ce 
îl prindea se făcea alţii. Totdeauna se știa să 


se lase mielului drumu slobod; iară lupului i 


se închidea drumu or de câte ori vrea să intre 
or să iasă din cerc, de-l năcăjia de ridea toți 
ceilalți de năcazu și de smuciturile lui. ; 

După-ce li se ura cu asta, se juca „de-a “ 
closca cu puii.“1) Unu se făcea uliu şi altu . 
cloşcă şi cei care mai era se făcea pui de se 
prindea cu mânile de cloșcă și unu de altu de i 
brâåŭ, de cingătoare de la spate. Ulu lua un beţigaș - 
și se făcea, că mestecă cu el în pământ și venia 
closca, cu puii după ea, și-l întreba: „ce faci, 
babo?“ și el răspundea: „mestec mămăliga“.—- 
„Cu ce so mânci ?“—,„C’un puiu de-ai tă.“ : 
Apoi toți puii îi arčta pe rând picioarele și îl 
întreba: „cu ăsta?“ La cel din urmă puiă uliu 
dicea: „cu ala.“ Apoi se ridica în sus și în- 
cepea să-și bată palmele cu cloșca și dicea a- 
mândoi din gură cântând: | 


Tropojtropo'iele|le! 
Draculcu nulielejle, 
La fânjtânajre,ce 
Dracu|să să 'nnejce 
Fetejle cu'bete!le 
Țiganii culba,nii 
Juniilcu păjunii. 


Apoi dicea uliu cătră cloșcă: „eu ţi-oi mânca 
puii“, și cloşca îi răspundea: „eu ţi-oi scoate 
oichii“, şi ulu se repedia la pui iară cloșca 
umbla să-i apere și le tot da grije: „păziți-vă 
dragii maichii“, şi puii se păzia şi fugia de 
uliu, de să mișca, cum se ţinea unu de altu, 
ca o coadă de șarpe. Dar și uliu se repedia și 
de la urmă tot câte unu prindea, până-ă „mânca“ 
pe toți, de nu rămânea de cât cloșca, pentru-că 
pe care-i atingea sč desprindea de nu mai juca. 

Când era mai osteniți apoi să juca „de-a fe- 
tele“, de era unu de punea feţe, apoi se făcea 
altu ânger și altu drac și venea ângeru şi dracu 
pe rînd de întreba şi până de treï orighicea și 
pe câţi îi ghicea se scula dintre ceilalți, și pe 
câți îi ghicea dracu trebuia să treacă prin și- 
reag. 

Când era, băeţi mulți, ei se juca de-a: „u uuu.. 
ce-ai mâncat“? Se alegea mai întâi unu care 
trebuia, să întrebe, iară ceilalţi se aședa, cât 
era de mulți, unu după altu, unu la spa- 
tele celuilalt. Şi după-ce se aședa cu toții, cine 
era de întreba, începea să-i ocolească făcând 
fel de fel de schimonosituri, ca să-i facă să 
rîdă şi cu amândouă palmele împreunate puse 


1) Comp. Lambrior: puia gaia; Ispirescu: de-a baba 
gaia. | 

la gură dicea mereu: uu uuu... Si după-ce 
31 ocolea odată or de mai multe ori, se opria 
în fața celui dintâiu și îl întreba: „u uuu... 
ce-al mâncat?“ iară acela trebuia să răspundă: 
„pită cu colac.“ Trebuia să se ţie tare ca să 
nu rîdă când răspundea, pentru-că dacă era de 
răspundea fără să rîdă de loc, atunci cine în- 
treba îi dicea: „ânger curat“; iară de rîdea, de 
nu-și putea ţine risu, îi dicea: „drac împeliţat. “ 
Isprăvia cu cel dântâiă și iară ocolea și îl în- 
treba pe cel ce venia după el și așa îi lua pe 
rînd pe toţi, unu câte unu, și care draci, care 
ângeri; dar mai mulți dracă, pentru-că acuma 
mai era pe delături, de-i făcea să râdă, mal 
era şi cei de scăpase, și mai ales de era draci 
împelitati. După-ce isprăvia cu toți, toți dracii 
trebuia să treacă prin sireag. Se lua câți eşise 
îngeri şi se aședa în două șiruri și prin mij- 
loc lăsa drum de trecea dracii unu câte unu; 
iară când trecea, câţi era ângeri îi bătea cu 
pălăriile or cu căciulele de-i tăbăcia şi nu-i 
lăsa până nu trecea, fite-și care drac de câte 
trei ori. Câte unu scăpa mai lesne, pentru că 
era, şi pe "nșelate, de trecea iute şi pe nebă- 
gate de seamă. 

Dacă li se ura cu asta începea alt Joc, se 
juca „de-a petrecu“ ; dicea : „hai să ne jucăm 
de-a petrecu.“ Se aședa unu din ei jos şi altu 
lângă el sta și îl păzia ca sănu îi ia cei-lalți 
căciula din cap. Dacă i-o lua, i-o mâna cu pi- 
cioarele şi cel de păzia trebuia să alerge să 
i-o scape, că de nu i-o scăpa, i-o tot ducea 
până se sătura, or până i-o rupea. Iară dacă 
i-o scăpa, pe care Îl atingea cu ea până anu 
ajunge la ţel, acela trebuia să şadă el Jos. 

Dar petrecu era şi într’alt fel și dacă se sä- 
tura de ăsta, dicea: „hai să ne jucăm alt-fel. “ 
Se alegea doi îngi de şedea jos pe pământ, unu 
în faţa altuia, şi cum şedea, întindea unu spre 
“altu picioarele, şi cum le întindea le r&schira 
cât putea din ce în ce cât mai mult și ceilalți 
săria peste ele; or punea picioarele unele peste 
altele de săria ceilalți peste ele în sus, şi cine 
nu putea să sară, de da prin mijloc, or cine 
atingea, când era de săria în sus, trebuia el 
să şadă jos, or de se juca oamenii de-a pevrecu 
și era pe bani, atuncă plătia. 

Oamenii când era mai mulți se juca în sto- 
bor (uluci), era creițară de câte doi, mai sub- 
tiri, de da în stobor cu ei, şi da câți vrea să 
se joace. Avea și o măsură, un pai or un băț, 
și cine da cu creiţaru lui aproape de unu din 

cei de jos, de era cât era mesura de aproape, 
acela, câștiga. 

Ală-dată se juca oamenii și în cuţiteaşe, că 
altă dată fite-şi care om purta în brâu teacă 
și în teacă avea un cuțit și o furculiţă cu două 
coarne lungi şi drepte. Se lua douè scândurele 
și se punea departe una, de alta după cât se 
voia. Unii avea scânduri făcute anume, de 
dicea, când vrea să se Joace: „mergi, du-te de 
adu scândurelele“. Şi scândurelele era așa că le 
'nfigea o ţîră în pământ, de sta cam plecate. 
Şi cum era mai mulţi oameni, unii trecea, de 
o parte, la o scândură şi alţii de alta la cea- 
laltă, şi arunca pe rînd cu cuţiteaşu or cu fur- 
culița, în scândură, de ici colo şi de colo ici, 
și cine arunca, de înfigea în scândură, acela 
câștiga. 

Când era fete mai multe de se juca numai 
ele or cu neveste or şi cu oameni, atunci se 
juca „de-a briciu.“ Së punea mai ântâiii ţel o 
piatră or două, una lângă alta, și apoi una din 
fete bătea, briciu şi îl bătea cu maiu de rufe. 
Briciu era o bucată de băț mai gros ca pe de- 
get şi tot cam aşa de scurt şi retezat. cu to- 
poru. Fetele celelalte trebuia să stea „la moră“ 
ca să-l prindă şi îl prindea în şurț şi cine-l 
prindea până nu „mânca pămênt“ adecă din 
bătute, or daca nu-l prindea de sus, cine putea 
să nemerească cu el malu, care se punea ca 
țêl înaintea pietrilor, acela se ducea de bătea 
el briciu, până îl scotea și pe el altu și tot 
aşa se juca până se sătura. 

De pe când însera, fetele și feciorii ŞI oa- 
menii și muerile începea să, se mai strîngă pe 
acasă. Băeţii tot mai rămânea de se mai juca 
și se juca mai ales „de-ascunsele,“ 1) de se 
număra: Unica, doica, trâica, pătrica, anca, 
linga, sòcâta, bòcâta, tàngel, bànghel, but şi-ùn 
bùr-dùf, şi cine era de nu ieşia, trebuia „să 
se facă“ iară cei lalți să se ascundă și-apoi se 
ducea de-i căuta şi pe cine-l prindea mai na- 
inte de a fi ajuns la „loc“ și de a fi scuipat, a- 
cela se făcea. | 

Da jocuri era multe, de cine le mai știe, că 
se mai juca şi „de-a ţurca“, se juca și „în 
capre“ (arşice) și mai ales se juca în pilă 
(minge). | 

Pila o făcea din păr de vacă or de cal, pe 
care îl strîngea primăvara când năpârlea vi- 
tele. Băeţii se ducea și le țăsela şi după-ce-și 
aduna păr de ajuns, se ducea cu el la vale si 
1) Lambrior: de-a mijia, sati de-a amijitul. 

cu săpun și muia păru bine în apă și apoi în- 
cepea, să-l săpunească și îl săpunea bine şi îl 
stringea bine în mână și îl făcea gogoneţ, ca 
pila şi după ce-l făcea bine, îl punea de se 
usca şi atunci pila era gata. Alţii și mai ales 
fetele își făcea pilă de sdranţe de le lega bine 
cu sfoară, că de nu le lega bine, se destăcea 
une-ori pila în joc când o bătea, de ridea cu 
toţii. Nu prea era mai nainte vreme, așa ca 
acuma, pile de piele făcute de cismari și cu- 
sute bine ; atunci nu se prea ştia. 

In pilă se juca într'o grămadă de feluri: or 
„de-a bătutele“ or „în foc“ or „în găurele“ 
or „de-a usele“ or „de-a lunga“ și altele. 

De-a „bătutele“ 1) se juca mai ales oameni și 
mueri și fete și feciori. Jocu era or în șase 
or în opt inși; patru era „în gaură“, iară cel- 
lalţă, doi or patru, era „afară“ de da pila. Mai 
ântâiă se alegea tot părechi și apoi arunca ceva 
în sus ca să vadă cine e în gaură și cine a- 
fară. Din cei patru care se dicea că sunt în 
gaură, fite-și care își căuta câte un băț or câte 
o beteală cu care bătea pila și după-ce-și gă- 
sia, își săpa cu ea o gropiță în pămînt așa 
că ei cum era patru, făcea și patru găuri în 
patru colțuri cam de câte cinci pași în lung 
departe una de alta, și fie-care din cei din 
gaură trebuia să stea cu călcâiul de la un pi- 
cior în acea gropiţă, pentru-că daca nu sta, din 
cei de afară îi punea pila în ea și atunci era 
scoşi din gaură. In găurile de pe o parte in- 
tra o păreche şi se aședa faţă în față; cea- 
laltă păreche intra în găurile de pe cealaltă 
parte şi iară faţă în faţă; cei de afară se a- 
seda între ei unu ică și altu colo, or de era 
"8 © Unu 
din cei de afară lua pila și o a © dala 
unu din gaură, care era în fața lui, și când 
i-o arunca, acela trebuia să o lovească, și dacă 
o lovea trebuia să se apropie de celalalt cu 
care era păreche, sai să vie acela la el și să 
bată de trei ori beţele cu care bătea pila, și 
după ce bătea fugia iute la loc de punea pi- 
cioru în gaură ca să nu `i pună pila. De o- 
biceiŭ cel din partea unde căduse pila nu prea 
își lăsa locu, ci venea celălalt la el de bătea 
una, două, trei. Une ori nu putea să lovească 
pila bine să o ducă departe, ci numai o atin- 


în opt, doi ici și doi colo: "S 


gea de cădea tot acolo și cei de afară o lua 


iute în cât ceilalți nici n'avea vreme sa bată. 
Şi cei de afară le dicea să bată și începea să 


1) Comp. Lambrior: Țicul. 

plimbe pila de la unu la altu, că nu o putea 
tine în loc, și dacă putea să bată, fără să le 
pună pila, bine, de nu trebuia ei să meargă 
afară şi să lase pe ceilalți în gaură. Dacă 
jocu era în opt, atunci or care ar fi atins pila 
trebuia. totdW'auna ca amândouă părechile să 


"bată beţele, şi când scotea o păreche, era scoasă 


și cealaltă în cât cei de afară intra toți în 
lăuntru și cei din lăuntru eșia afară. „De scos“ 
se scotea în două chipuri: îi scotea când unu 
din cei de afară prindea pila din bătute când 
o bătuse unu din cei din gaură și pînă nu 
„mânca pământ“, or îi scotea mai des când 
le punea pila în gropceana, în care îşi ținea 
călcâiu, când se ducea să bată. Jocu se urma 
așa că după ce da la unu să bată pila și bă- 
tea beţele, apoi da la altu și apoi la altu și 
asa maï departe și cei de afară trebuia să a- 
lerge după pilă şi să le o dea să o bată. Mai 
era obicei, că daca cine-va bătea pila pe sus, 
de se oprea pe vrun coperiș de casă or aşa 
ceva, atunci iară se dicea că e „us“ și îi sco- 
tea afară din gaură. 

Jocu „în foc“ era totWauna în opt: patru 
în gaură şi patru afară, și în foc se joacă mai 
ales băeţii. După-ce se alegea și vedea care 
sunt în gaură şi care afară, cei din gaură se 
aședa tot ca la „bătutele“ în patru colțuri, 
fite-și care în câte un colț numai cât la jocu 
în foc fie-care din cei din gaură își Ina loc 
într’o depărtare tot atât de mare și de cel din- 
tro parte ca și de cel din cealaltă parte. Cei 
de afară se dicea că sunt în foc și sta în locu 
din mijloc, cuprins între cei patru din gaură. 
Ei nu sta în loc, ci umbla de colo pînă colo 
de se feria de pilă, pentru-că cei din gaură mai ân- 
tàiù trebuia să plimbe pila pe rînd de la unu la 
altu de număra pînă la patru și ajungea pila 
iar la cel de unde pornise; de aci în colo o 
plimba cum le venea mai bine: or o da la unu 
din cei de lângă el, or o da la unu din colțu 
celălalt ; alte ori numai se făcea că o dă de înșela 
pe cei din foc. Şi când le venea bine şi cine 
știa să nemerească mai bine, când ajungea 
pila la el, da cu ea în unu din cei din foc și 
daca nu-l lovea atunci cel ce dase nu mai 
juca, aşa era jocu; iară daca lovea pe care-va 
din toc, atunci toţi cei din gaură o lua la fuga 
care încătrăŭ, iară cel din foc, cel lovit, apuca 
pila şi da după ei în care-i venea mai bine, 
și de putea nemeri pe cine-va, cel nemerit nu 


maï juca, că se dicea că e „tăiat“, iar de nu 

lovea pe nimeni, atunci nu mai juca el, că se 
dicea că e „cădut“. Tot așa mergea jocu de 
se împuțina de o parte or de alta pînă nu 
mai rămânea nici unu, de se începea jocu din 
noŭ, și acela, la care nu mai rămăsese nimeni, a- 
ceia eraă în foc. Une-ori cei din gaură îi ți- 
nea pe ceilalți în foc câte mai multe jocuri; 
alte ori de la jocu întâiă perdea unu câte unu, 
or că nu lovia când da, or că era loviți când 
fugea. Când în gaură mai rămăsese numai doi 
atunci unu se aședa într'un colț și celălalt în 
celălalt colț, de plimba pila de la unu la altu; 
când în gaură nu mai rămânea de cât unu, 
atunci acela nu mai avea cu cine să mai 
plimbe pila și iacă ce făcea: lua pila și înce- 
pea să se plimbe el de la o gaură la alta și 
pe când fugea așa, sălta merei pila de cum o 
ținea în mână, și după-ce fugea o dată or de 
mai multe ori de la un loc la altu, când îi 
venia bine şi-i prinsese pe cei din foc aproape 
de el, da, și dacă da fugia și cel lovit trebuia să 
ia pila și să arunce după el. Une-ori unu sin- 
gur isbutia să-i tae pe toţi și după ce-i tăia, 
pe toți jocu se începea din noi. Pentru cei 
din gaură era regulă când vrea să lovească cu 
pila pe cei din foc, că „nu se prindea“ „nu 
mergea“, daca nu da de la loc; tot aşa și cu 
cel din foc când da cu pila în ceilalți, nu 
trebuia să alerge mult după ei, ci să dea de 
acolo de unde ridicase pila de la pământ, or 
daca vrea, putea să vie pînă în foc, de căduse 
pila în altă parte. 

Jocu în „găurele“ se juca tot de băeţi. Se 
făcea, în pământ atâtea găurele una lângă alta 
și în linie dreaptă, câți inși era, și le făcea 


așa de mari ca să încapă pila în ele. Fite-și 


care își alegea, câte una din ele de dicea: „asta 
e a mea“, și şi-o ţinea în minte; iară cei ce-şi 
alesese la margine avea să plimbe pila peste 
găurele încoace și în colo şi ei o da așa ca 
să se oprească întruna din ele. Atunci toți 
ceilalți fugea, afară de acela, la care se oprise 
pila; el o lua iute și da să lovească pe unu 
din ceilalţi; cel lovit iară lovea pe altu și 
așa mai departe. Cine da și nu nemerea, tre- 
buea să-și pună în gaură o petricică și atunci 
iară se plimba pila de se oprea iară la unu 
or la altu și tot așa mai departe. Cine făcea 
atâtea petricele pînă la câte se învoise, şease, 
opt or mai multe, acela trebuia să stea la un 
zid or la un stobor (uluci) şi fite-și care din 
ceilalți avea drept să dea în el de trei ori 


cu pila. Unii îl nemerea, alţii nu-l nemerea, că 
se ferea și el, și după ce da toţi de câte trei 
oră, se scotea pietricelele din toate găurelele și 
jocu se începea din noŭ. 

„De-a usele“1) se juca, mai ales fetele, zăblăi- 
cuțe până pe la 14, 15 ani, și fete mari de 
pe la 15 ani în sus, și era mai tot așa ca și 
„de-a briciu“ numai că în loc de brici era pilă. 

Mai frumos era când era mulţi inși de se 
juca „de-a lunga,“ 2) atunci se juca mai ales 
oameni și feciori și une-ori băga printre ei și 
băeți, că era mai ușori și alerga mai iute 
după pilă de o aducea când o bătea pe departe. 
Doi dintre ei, de obiceiă cei mai buni, se lua. 


„şi se alegea. Lua băţu cu care avea să bată, 


pila și îl arunca de două trei ori unu la altu 
de îl prindea cu mâna și apoi cum îl prinsese 
cel din urmă și îl ținea în mână cam de pe la 
mijloc, celălalt îl apuca de deasupra mânii 
acestia și aşa mai departe şi cine era de ţinea, 
bățu la urmă, acela alegea ântâiă. Une-ori se 
întâmpla că cel din urmă nu putea să apuce 
bine bățu, ca să-l ţină cu tot pumnu. Atunci 
celălalt avea dreptu, cum îl ţinea așa în mână, 
să 1-l lovească cu pila de trei ori, şi dacă putea, 
să-l facă să-i cadă, îl făcea de perdea şi alegea. 
el ântâiă. Cine alegea ântâiă își lua pe cel care 
era mai bun, apoi alegea celălalt: „eu iaŭ 
pe cutare, eŭ iaŭ pe cutare,“ și își lua unu 
atât cât și celălalt, de era de o potrivă la 
număr de o parte și de alta. „Lunga“ se 
juca în câte doi-spre-dece ori și în câte mai 
mulţi. -—După-ce se alegea trebuia să vadă care 
e în gaură şi care e afară. Arunca un ban în 
sus și-l arunca așa de se învîrtia, și cine-l a- 
runca întreba pe fie-care din cei doi: „ce cei?“ 
ȘI unu cerea „cap“ și altu „pajeră“ și cui îi 
eșia, acela era cu ai lui „în gaură,“ iară ce- 
lălalt era „afară.“ Când se 'ntâmpla de n'avea, 
nimeni un ban la el, atunci se căuta un hîrb 
ori peatră lătăreaţă, de o scuipa pe o parte și 
o arunca, în sus învertită și unu cerea „udu“ 
altu cerea „uscatu“ ; aşa făcea băeţii și fetele. 
—Locu de unde bătea pila se chema ţâl. De 
la țêl în partea în care se bătea pila, la o de- 
părtare după cât se învoia, lua și mai punea, 
de partea stângă, alt semn. Acesta era semnu 
pînă unde era de fugă. și trebuia să fugă toţi cei 
din gaură după-ce bătea pila de câte trei ori. Pila, 
o da unu din cei de afară, iară ceilalți sta 


1) Comp. Ispirescu: Jocul de-a cărămidoara. 
2) Comp. Lambrior: Hoina. 

la „moară“ împrăștiați în toate părțile ca să 
prindă pila din bătute, ori să alerge după ea 
și să lovească cu ea pe vre unu din cei din 
gaură, pe când fugia până la semn or îndărăt. 
Din cei din gaură bătea pila mai întâi cei mai 
mică și maï slabi; cel dântâiă, care începea jocu, 
bătea numai una, una în pămînt; cei mai 
buni rămânea, mai la urmă; în ei era nădejdea. 
Toţi câți bătea pila, după-ce o bătea, se da, dea 
stânga la țêl ca să fie gata de fugă și fugia 
atuncia, când bătea câte unu pila pe departe, 
și pînă să alerge cei de la moară după ea, ei 
și ajungea la semn. Une-ori când era în fugă, 
cei de la moară arunca cu pila în el și nu-i 


lovea, și pila se ducea într'altă parte și pînă | 


să alerge iară după ea, cei de fugia avea vreme 
să fugă şi îndărăt la ţ6l.—Acest Joc se juca cu 
multă gălăgie şi strigăte de: daţi pila, or prin- 
deţi pila și altele și mai ales când era de fugea 
mai mulți inși de o dată, cei de afară se făcea 
foc când nu putea lovi pe nică unu. Când ju- 
cătorii era de se cam potrivia, jocu de-a lunga 
era o petrecere dintre cele mai plăcute și mai 
cu seamă când se juca pe un loc deschis.—Câte 
unu care era de știa să bată pila bine, când 
era de bătea a treia oară or a doua oară, ba 
chiar şi întâiaş dată, de-i venia pila bine și 
o putea croi ca să se ducă departe, lăsa iute 
lemnu din mână şi o lua la fugă spre semn. 
Une-ori cei ce fugia dacă vedea că e primejdie 
de a fi loviți, mai bine se întorcea de pe la 
jumătate îndărăt de cât să fugă înainte și să fie 
loviți. Dacă isbutea cei din gaură să bată fite 
şi care pila și apoi să fugă, atunci începea iară 
să bată fie-care şi apoi să fugă, și jocu mergea 
tot aşa pînă se 'ntâmpla „de-i scotea;“ și-i putea 
scoate în două chipuri: îi scotea când unu ori altu 
din cei de afară putea să prindă în mâni or 
şi cu pălăria or cu căciula, să prindă adecă pila 
din bătute, adecă până nu mânca pământ; dar 
de obicei cei de afară avea grijă să apuce pila 
și să lovească cu ea pe unu or altu din cei 
din gaură pe când fugia de la țêl la semn, or 
de la semn îndărăt; dacă era o dată ajunși la 

ţel or la semn, atunci nu mai putea să dea 
în ei.—Ce grije era în toţi şi de o parte și de 
alta, când de bătut nu mai era decât unu, iară 
ceilalți toţi era de fugă Atunci să fi vădut 
câtă grijă avea acela ca să-i dea pila bine, 
pentru-că, și cel ce da pila, dacă putea, îi mai 
înşela de le da pila or prea sus or prea jos, 
or le-o da răsucită și cine era de bătea, dacă 
vrea nu bătea, până nu i-o da bine de-i dicea : 
„nu e bună, dă pila bine“, și atunci trebuia să 
dea pila bine şi o da așa că o lua cu o mână, 
cam în vârful degetelor, şi o sălta adecă o a- 
runca în sus cam până în dreptu ochilor ca 
să vie bună de bătut si cât o arunca, iute 
trebuia să-și ia mâna ca să nu-l lovească peste 
degete.— Dacă cel ce da pila nu voia să o dea 
mai bine, atunci îl schimba cu altu de la moară. 
— Alte ori se ’ntêmpla şi mai rău de bătea toţi 
câți era în gaură pila de câte trei ori și nică 
unu nu o putuse bate așa ca să poată cine-va 
fugi, în cât nu mai era cine să bată și de fugă 
era cu toţii. Atunci era atunci. Din câți era 
afară o parte se aşeda din depărtare în depăr- 
tare unu de altu pe toată întinderea până la 
semnu de fugă, și începea să plimbe pila de 
la unu la altu. Pe când ei o plimba, din cei 
din gaură care știa să fugă mai iute și știa 
şi să se ferească mai bine, fugia, și de-i lovia, 
îi scotea pe toţi afară din gaură, iar de nu-i 
lovia, fagia şi îndărăt și bătea iară pila și o 
bătea, de putea, bine, de ajuta și la ceilalți 
să fugă. — 

Așa se petrecea Duminecile și serbătorile cât 
ținea vremea frumoasă de primăvara, cât se 


“svânta, și până toamna, când da ploile. Altă 


dată cu de-astea petrecea, de ridea lumea și nu 
se prea știa de cârciumă și mai puţin se știa 
de cărţi să le bată, ca acuma, toată diulica și 
toată nopticica. Altă dată și oamenii era mai 
buni şi mai bune era și vremurile. Acum sai 
schimbat şi vremurile și oamenii. Fetele, feciorii, 
muerile și oamenii nu mai sunt ca altă dată; 
toți sati schimbat, numai eù am rămas iacă 
tot așa cum mă vedi, tot în ăle bătrânești.“ 


G. I. PITIŞ. 


